Συνύπαρξη ανανεώσιμων πηγών ενέργειας και γεωργικής παραγωγής: στάσεις και απόψεις των ενδιαφερόμενων μερών
Creators: name: Παπαδημητρίου, Ειρήνη Δημητρίου
Publisher: name: Aristotle University of Thessaloniki
Year: 2023
Subjects: Δασολογία
Θεσσαλονίκη
Αγρο-βολταϊκά
Forestry
Thessaloniki
Agrivoltaics

description: Τα αγρο-βολταϊκά (Agrivoltaics) αποτελούν μια νεότερη προσέγγιση που εξασφαλίζει την παραγωγή ανανεώσιμης ενέργειας, παράλληλα με τη δυνατότητα καλλιέργειας αγροτικών προϊόντων στην ίδια γη. Για την επίτευξη της διπλής χρήσης της γης τοποθετούνται σε σχετική απόσταση από το έδαφος επιτρέποντας στο κάτω μέρος την εκμετάλλευση της καλλιεργήσιμης γης. Η εφαρμογή των αγρο-βολταϊκών φαίνεται πως παρουσιάζει μία ανοδική πορεία τα τελευταία χρόνια σε παγκόσμιο επίπεδο με την εγκατεστημένη ισχύ το 2020 να έχει φτάσει τα 2,8 GW από την αρχική ισχύ των 5 MW το 2012. Παρόλα αυτά όμως, έως σήμερα έχει διενεργηθεί περιορισμένος αριθμός μελετών που να εξετάζουν τις απόψεις των άμεσα ενδιαφερόμενων μερών, γεωργών, σχετικά με την εγκατάσταση αγρο-βολταϊκών στις δικές τους εκτάσεις. Στόχος της παρούσας έρευνας είναι να διερευνήσει τις απόψεις και τις στάσεις των γεωργών της Δυτικής Μακεδονίας σχετικά με την ταυτόχρονη παραγωγή αγροτικών προϊόντων και ενέργειας, εξετάζοντας παράλληλα το κατά πόσο οι ίδιοι θα ήταν πρόθυμοι να υιοθετήσουν την εν λόγω ιδέα στις γεωργικές τους εκτάσεις. Παράλληλα εξετάζονται οι παράγοντες εκείνοι που διαμορφώνουν την απόφασή τους. Από την έρευνα συγκεντρώθηκαν 287 ερωτηματολόγια μέσω επιτόπιων συνεντεύξεων στους Νομούς Κοζάνης, Γρεβενών, Φλώρινας και Καστοριάς της Δυτικής Μακεδονίας. Τα αποτελέσματα έδειξαν ότι οι ερωτώμενοι εμφανίζουν ενδιαφέρον ως προς την εφαρμογή των αγρο-βολταϊκών στις εκτάσεις γης που έχουν στη διάθεσή τους. Επίσης, οι γεωργοί μικρότερης ηλικίας και με υψηλότερο μορφωτικό επίπεδο είναι περισσότερο πρόθυμοι να υιοθετήσουν την ιδέα των αγρο-βολταϊκών, σε σχέση με τους μεγαλύτερης ηλικίας. Επιπλέον, τα αποτελέσματα της λογιστικής παλινδρόμησης, έδειξαν ότι η γνώση της έννοιας της «αγρο-ενέργειας», καθώς και η συμμετοχή σε κάποια οργάνωση ή ένωση αγροτών επιδρούν σημαντικά στην απόφαση τους να τα υιοθετήσουν. Τα συμπεράσματα της έρευνας αφορούν κρίσιμες πτυχές της υιοθέτησης φωτοβολταϊκών στη γεωργία. Οι πληροφορίες που προκύπτουν μπορούν να συμβάλουν στη λήψη αποφάσεων σχετικά με την προώθηση των φωτοβολταϊκών στο αγροτικό τομέα.
description: Agrivoltaics are a newer approach that ensures the production of renewable energy, whereas they allow the cultivation agricultural products on the same land. To achieve the dual use of the land, they are placed at a relative distance from the ground, allowing the lower part to exploit the arable land. The application of agrivoltaics seems to show an upward trend in recent years at a global level with the installed capacity in 2020 having reached 2.8 GW from the initial capacity of 5 MW in 2012.Nevertheless, to date, a limited number of studies have been carried out that examine the views of stakeholders, farmers, regarding the installation of agrivoltaics. The aim of this research is to investigate the views and attitudes of the farmers of Western Macedonia regarding the coexistence of agrivoltaics and the agricultural sector, while it examines whether they would be willing to adopt the idea of agrivoltaics on their agricultural lands. The factors that shape their decision are investigated, as well. In the framework of the survey, 287 questionnaires were collected through in person interviews in the Prefectures of Kozani, Grevena, Florina and Kastoria in Western Macedonia. The results reveal respondents’ interest in the application of agrivoltaics in their farmlands. Also, the findings indicate that younger and more educated farmers are more willing to adopt the agro-voltaic idea than the older ones. The results of the logistic regression show that the knowledge of the concept of "agro-energy", as well as the participation in some organization or association of farmers significantly influence their decision to adopt them. The conclusions of the survey could contribute to decision-making, regarding the promotion of photovoltaics in the agricultural sector.